Königsmoor

Königsmoor () is en Gemeen in de Samtgemeen Töst in’n Landkreis Horborg in Neddersassen mit . 

 Geografie 

An’n Noordrand von de Gemeen flütt de Wümm langs. In’n Oosten liggt dat Naturschuulrebeed Sniggenstieg, in’n Noordwesten dat Ekelmoor un in’n Oosten dat Bövere Wümmdaal.

De Navergemenen sünd Wist un Töst in’n Noorden, Otter in’n Oosten, Snevern (Landkreis Heidkreis) in’n Süüdoosten, Fintel, Vahl, Lauenbrüch in’n Süden un Stemmen in’n Westen (de letzten veer in’n Landkreis Rodenborg).

De Naveröörd sünd Wümm un Avensermoor in’n Noordwesten, Töst-Land un Dreehusen in’n Noorden, Riepshoff, Depenbrook un Otter in’n Noordoosten, Wümmgrund in’n Oosten, Schiel un Wessloh in’n Süüdoosten, Host, Vosshusen, Fintel, Stell un Vahl in’n Süden un Dreehusen, Riep, Lauenbrüch, Stemmerfeld un Stemmen in’n Süüdwesten.

 Historie 

duum|Kriegsfungenenlager in Königsmoor
Königsmoor is as Moorkolonie grünnt worrn. Fröher hett de Gegend Todtholtmoor oder Rieper Moor heten. Eerst 1860 hett de Oort den hüdigen Naam Königsmoor kregen. Dat Rebeed hett bi de Gemeen Wist bihöört.

1887 is de Moorversöökssstatschoon Königsmoor anleggt worrn, de aver blots bet 1890 bestahn hett. 1910 is denn as Aflegger von de Moorversööksstatschoon Bremen en ne’e Statschoon anleggt worrn, de bet 1974 Bestand harr. In’n Eersten Weltkrieg sünd so bi 1000 Kriegsfungene ut Russland, Belgien un England insett worrn, üm dat Moor dröögtoleggen.

Von so 1920 af an sünd de eersten Siedlersteden för 1000 Rieksmark je Hektar verköfft worrn. En egen Gemeen is Königsmoor eerst an’n 1. April 1957 worrn.

In’n Tweten Weltkrieg sünd 19 Soldaten ut Königsmoor fullen oder vermissthttp://www.denkmalprojekt.org/dkm_deutschland/koenigsmoor_ns.htm.

Bi de Gemeenreform in Neddersassen to’n 1. Juli 1972 is de Gemeen unverännert bleven, aver Maat von de Samtgemeen Töst worrn.

 Inwahnertall 

 Religion 

Königsmoor is evangeelsch-luthersch präägt un höört to dat Kaspel von de Johannes-Kark in Töst.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

 Politik 

 Gemeenraad 

Liddmaten
 2001:
 SPD: Matthias Schuback
 UWG: Manfred Ahlers, Hans-Jürgen Dahl, Jürgen Marquardt, Andreas Riech, Roland Schnell, Gerhard Schulz, Karen Tiedemann, Axel Tödter
 2006:
 SPD: Matthias Schuback, Petra von Schassen 
 UWG: Hans-Jürgen Dahl, Jürgen Marquardt, Andreas Riech, Roland Schnell, Axel Tödter, Siegfried Twardowski, Michael-Werner Vollmer
 2011:
 SPD: Egid Felix Kaiser, Irma Oschlies, Matthias Schuback, Petra von Schassen 
 UWG: Uwe Kopp, Jürgen Marquardt, Axel Tödter, Siegfried Twardowski, Michael-Werner Vollmer
 2016:
 SPD: Irma Oschlies
 UWG: Uwe Kopp, Jürgen Marquardt, Birgit Matthies, Andreas Riech, Matthias Schuback, Axel Tödter, Michael Vollmer
 Gröne: Carsten Ritter

 Börgermeesters 

 Tied  Naam  Partei 1957  Theodor Harras   –2001  Rudolf Kossack   2001–2011  Hans-Jürgen Dahl  UWG 2011–  Matthias Schuback  SPD/UWG

 Wapen un Flagg 

Dat Wapen von de Gemeen wiest op baven op grönen Grund en gollen Kroon un ünnen op sülvern Grund en swarten Barkhahn mit rode Wratt över dat Oog.

De Kroon steiht as Symbol för den König un de Barkhahn för dat Moor. De beiden Saken staht as sprechendes Wapen för den Naam von de Gemeen.

Dat Wapen is op de Sitzung von’n Gemeenraad an’n 24. Juni 1979 beslaten worrn. Utklamüsert hett dat de Grafiker Rolf Sander ut Ninndörp.

 Ehrenbörgers 

Ehrenbörgers von Königsmoor sünd:

 Rudolf Kossack, üm un bi 30 Johr Börgermeester bet 2001

 Kultur 

duum|De Moorhall
En Denkmaal för de Fullenen ut de twee Weltkrieg’ steiht in Königsmoor an de Hauptstraat.

De Grundsteen för dat Dörpgemeenschopshuus in Königsmoor (de Moorhall) is an’n 13. Oktober 1979 leggt worrn. Dat hett 770.000 D-Mark köst. Dat Richtfest weer an’n 3. Dezem­ber 1979 un an’n 24. Mai 1980 is dat Huus inwieht worrn.

 Verenen 

Königsmoor hett en Schüttenvereen, de an’n 9. Juli 1969 grünnt worrn is. De Sportvereen Königsmoor 78 is 1978 grünnt worrn.

De Laienspeelgrupp Wümm-Königsmoor is an’n 21. Dezember 1948 grünnt worrn un föhrt elk Johr twee Stücken op Plattdüütsch op.

 Brüük 

Jümmer an’n Oostersünndag warrt in Königsmoor dat Oosterfüür anteken.

 Weertschop un Infrastruktur 

 Verkehr 

Dör Königsmoor löppt de Kreisstraat 23, de in’n Noordwesten in de Bundsstraat 75 münnt. De B 75 geiht in’n Noordoosten na Wist, Töst un Bookholt un in’n Süüdwesten na Scheeßl un Rodenborg. In’n Süüdoosten geiht de K 23 na Wümmgrund, Host un Wessloh. Na Süden geiht von de K 23 de K 35 af, de na Fintel löppt.

De nächste Autobahn is de Autobahn 1. De Opfohrt 46 Heidenau liggt so 18 Kilometer in’n Noorden von Königsmoor.

De nächste Bahnhoff is so bi ölven Kilometer wied weg in’n Noordoosten de Bahnhoff Töst an de Bahnlien Bremen–Hamborg. Von 1913 bet 1986 harr Königsmoor ok en egen Bahnhoff an de Bahnlien Bremen–Hamborg.

 Scholen 

Königsmoor hett keen egen School. Na Kinnergoorn gaht de Lütten in Wist, denn op de Grundschool Wist un later na de Hauptschool Töst, de Realschool Töst oder dat Gymnasium Töst.

 Literatur 

 Ortrun Ruschmeyer, Karl Ruschmeyer: Königsmoor – Geschichte eines Dorfes aus dem Moor. 2010, ISBN 3000310479

 Footnoten 

 Weblenken 

 Websteed von de Gemeen (hoochdüütsch)

Kategorie:Landkreis Horborg